KIRJALLINEN KYSYMYS E-1894/01 esittäjä(t): Konstantinos Hatzidakis (PPE-DE) komissiolle. Yhteisön toisesta tukikehyksestä yhteisrahoitettuja hankkeita koskevat tarkastukset Kreikassa.



Virallinen lehti nro 134 E , 06/06/2002 s. 0005 - 0006



KIRJALLINEN KYSYMYS E-1894/01 esittäjä(t): Konstantinos Hatzidakis (PPE-DE) komissiolle (28. kesäkuuta 2001) Aihe: Yhteisön toisesta tukikehyksestä yhteisrahoitettuja hankkeita koskevat tarkastukset Kreikassa Onko komissio tyytyväinen yhteisön toisesta tukikehyksestä yhteisrahoitettujen ohjelmien valvontajärjestelmään Kreikassa, ja noudatetaanko hyvää hallintoa ja riittävää avoimuutta? Miten vakavia rikkomuksia on havaittu, ja mitä rangaistuksia on määrätty? Erityisesti kun on kyse huonosta työstä julkisissa hankkeissa, katsooko komissio, että rangaistusten määräämiseen käytetty järjestelmä on riittävä? Tiedottaako Euroopan petostentorjuntavirasto (OLAF) riittävästi rikkomuksista? Mihin täydentäviin toimenpiteisiin Kreikan viranomaisten on ryhdyttävä? Michel Barnier'n komission puolesta antama vastaus (17. syyskuuta 2001) Ohjelmakauden 19941999 osalta komissio muistuttaa arvoisalle parlamentin jäsenelle, että 20 päivänä heinäkuuta 1993 annetun neuvoston asetuksen (ETY) N:o 2082/93(1) 23 artiklan mukaan jäsenvaltiot ovat ensisijaisesti vastuussa yhteisrahoitettujen toimenpiteiden säännönmukaisuudesta, niihin liittyvien menojen todentamisesta, epäsäännöllisyyksien ehkäisemisestä ja niiden edellyttämistä toimenpiteistä sekä aiheettomasti maksettujen summien takaisinperinnästä. Kreikan osalta vuonna 2000 tehtiin yhdeksän oikaisupäätöstä. Vuoden 1999 aikana Kreikalle määrättiin viisi oikaisua, joiden kokonaismäärä on 837 334 euroa. Maksukausi päättyy kansallisella tasolla vuoden 2001 lopussa, kun taas tarkastuksia voidaan voimassa olevien sääntöjen mukaan suorittaa vuoteen 2004 asti. On kuitenkin syytä muistaa, että koska rakennerahastojen ohjelmat ovat monivuotisia, jäsenvaltioiden viranomaiset ovat tehneet lukuisia muita oikaisuja kansallisten tai yhteisön tarkastuselinten tarkastustulosten ja suositusten perusteella ilman, että ne vaatisivat komission virallista päätöstä, koska ne tehdään ohjelmien täytäntöönpanon aikana. Komissio haluaa myös korostaa, että se tekee useimmat ohjelmakautta 19941999 koskevista oikaisuistaan 30. kesäkuuta 2002 jälkeen, kun lopulliset maksupyynnöt esitetään. Jäsenvaltioiden on siinä vaiheessa esitettävä(2) riippumattoman elimen lausuma, joka on yhteenveto edellisinä vuosina suoritettujen tarkastusten tuloksista. Jos komissio katsoo, että tarkastusten tulosten perusteella ei ole ryhdytty riittäviin toimenpiteisiin (erityisesti, jos havaitut ongelmat koskevat järjestelmään liittyviä virheitä tai säännönvastaisesti maksettujen summien takaisinperintää), se voi määrätä oikaisuja. Komissio on lisännyt tarkastuksiaan kaikissa jäsenvaltioissa, myös Kreikassa, ja edistää aktiivisesti tehokkuutta koskevia tarkastuksia (vastinetta rahalle) sekä keskittyy Kreikassa paremman tarkastuskäytännön sekä viranomaisten organisaatiokapasiteetin kehittämiseen. Euroopan petostentorjuntavirasto (OLAF) on ilmoittanut saaneensa rakennepolitiikan rahoituksen epäsäännönmukaisuuksista ja aiheettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta 11 päivänä heinäkuuta 1994 annetun komission asetuksen (EY) N:o 1681/94(3) nojalla Kreikan viranomaisilta 33 ilmoitusta väärinkäytöksistä, jotka koskevat yhteisön Kreikkaa varten hyväksymästä tukikehyksestä rahoitettavia hankkeita julkisten töiden alalla ohjelmakaudella 19941999. Mainituilta viranomaisilta on pyydetty lisätarkennuksia, ja ne ovat sitoutuneet toimittamaan asianmukaiset vastaukset. Komissiolla ei tällä hetkellä ole käytettävissä tietoja siitä, mihin toimenpiteisiin Kreikassa toteutetuissa, rakennerahastoista yhteisrahoitetuissa julkisissa hankkeissa todettuihin väärinkäytöksiin liittyvissä asioissa on ryhdytty. Komissio on pyytänyt näitä tietoja Kreikan viranomaisilta virallisesti 29. tammikuuta 2001. Muistutuskirje on lähetetty äskettäin. Komissio käyttää rakennerahastojen ohjelmakauden 20002006 aikana täysipainoisesti merkittäviä valvontavelvollisuuksiaan ja -valtuuksiaan, jotka määritellään rakennepolitiikan rahoituksen epäsäännönmukaisuuksista ja aiheettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta 21 päivänä kesäkuuta 1999 annetussa neuvoston asetuksessa (EY) N:o 1260/1999(4) sekä sen täytäntöönpanoasetuksissa(5)(6). Näissä asetuksissa määritellään jäsenvaltioiden velvollisuus ottaa käyttöön moitteettomasti toimivat hallinto- ja valvontajärjestelmät sekä komission velvollisuus tarkistaa niiden tehokkuus, ehdottaa parannuksia ja määrätä tarvittaessa varainhoitoa koskevia oikaisuja. Komissio katsoo, että edellä mainitut toimenpiteet muodostavat riittävät puitteet, joiden avulla se voi varmistaa, että toiminnan hallinto on moitteetonta kaikissa jäsenvaltioissa, sekä tehdä varainhoitoa koskevia oikaisuja, jos epäsäännönmukaisuuksia esiintyy. (1) Neuvoston asetus (ETY) N:o 2082/93, annettu 20 päivänä heinäkuuta 1993, asetuksen (ETY) N:o 2052/88 soveltamisesta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 4253/88 muuttamisesta, EYVL L 193, 31.7.1993. (2) Komission asetus (EY) N:o 2064/97, annettu 15 päivänä lokakuuta 1997, yksityiskohtaisista järjestelyistä neuvoston asetuksen (ETY) N:o 4253/88 soveltamiseksi jäsenvaltioiden suorittaman rakennerahastojen yhteisrahoittamien toimien varainhoidon valvonnan osalta, 8 artikla, EYVL L 290, 23.10.1997. (3) EYVL L 178, 12.7.1994. (4) EYVL L 161, 26.6.1999. (5) Komission asetus (EY) N:o 448/2001, annettu 2 päivänä maaliskuuta 2001, neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista myönnettävään tukeen liittyvän varainhoitoa koskevan oikaisumenettelyn osalta, EYVL L 64, 6.3.2001. (6) Komission asetus (EY) N:o 438/2001, annettu 2 päivänä maaliskuuta 2001, neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista myönnettävän tuen hallinto- ja valvontajärjestelmien osalta, EYVL L 63, 3.3.2001.